
Abgesehen von der verbesserung einiger druckfehler 
unterscheidet sich diese zweite auflage von der ersten 
nur in einem punkte: die lücke nach vers 1812 ist im 
anschluss an 1775 und 1816—18 ausgefüllt worden, 
ein versuch, zu welchem mir Müllenhoff schon nach 
erscheinen der ersten auflage seine zustimmung gab. 
die zählung der verse ist also von 1813 an verändert. 


Max Roediger. 


Die vorliegende vierte auflage ist ein abdruck 
der zweiten, jedoch mit veränderter interpunction. 
denn ich habe beobachtet, dass die Müllenhoffsche 
anfängern — und solche benutzen doch dies büchlein 
vorwiegend — mitunter schwierigkeiten macht. 


Max Roediger. 

Ez was ze Berne gesezzen 
ein degen sö vermezzen, 
der was geheizen Dietrich. 
niender vant man sin gelich 
bi den selben ziten. 
in stürmen unde in striten 
torste in nieman bestän: 
er was ein wunderküene man. 
er lebte än alle schande. 
die tiursten in dem lande, 
die wärn im alle undertän: 
er was ein fürste lobesam. 
die sines landes phlägen, 
wie selten si verlägen 
ere unde frümekeit! 
schande und laster was in leit, 
und swä si gesäzen, 

wie gelten si vergäzen, 

si pristen in für alle man, 

den edelen Berner lobesam. . 20 
Alsö sprach Wielandes sun, 

ein ritter biderbe unde frum: 

“ich enweiz in allen landen 

deheinen der än alle schande 

lebe. als der edele Dietrich. 25 

niender vint man sin gelich 

der sö gröziu dinc habe getän: 

man sol in loben für alle man. 
Dö sprach meister Hildebrant 

‘im ist äventiure unerkant 30 

in den holen bergen; 

der phlegent diu getwerge. 

des muoz man in von schulde jehen: 

swer ir äventiure wil sehen, 

der kumt in angest unde in nöt: 35 

si slahent manegen helt töt. 

dä hät er selten mite 

deheinen kumber erliten. 

und hiete er den gesiget an, 

ich wolde in loben für alle man.’ 40 
Die wile was der Berner komen 

und hete ir beider rede vernomen. 

er sprach ‘meister Hildebrant, 
von Garte ein 'wiser wigant, 
und wer ‘diu rede ein wärheit, 
du hetest mirz lange vor geseit.’ 
Hiltprande tete diu rede zorn. 


er sträfte den fürsten höchgeborn: 


‘swer wil sin ein biderbe man, 
der sol sin rede verborgen hän 
unz er merke, wie manz k£re: 
sö hät er tugent und £re. 

ich weiz einen kleinen man, 
dem ist vil wunders undertän; 
der ist küme drier spannen lanc. 
er hät manegem äne sinen danc 
hant und fuoz abe geslagen — 
daz wil ich iu für wär sagen — 
der grözer was dan sin dri:. 
den machte er aller sorgen fri. 
er ist Laurin genant. 

im dienent alliu wildiu lant, 
diu getwerc sint im undertän. 
er ist ein künic lobesam, 
küenest aller manne. 

in tirolischen landen 

hät ez im erzogen zarte 

einen rösengarten. 

daz diu müre solde sin, 
daz ist ein vadem sidin. 
swer im den zebrsche, 

wie balde er daz rzche! 


70 


der müeste im läzen sweriu phant, ' 


den zeswen fuoz, die linken hant.’ 
Dö sprach von Berne er Dietrich 

‘ez ist ein degen h£rlich. 

hän ich nu iender sellen 

der ez mit mir wägen welle, 

ich wil suochen die rösen röt, 

und solde ich komen in gröze not.’ 
Dö sprach Witege der degen 

“ich muoz der reise mich verwegen 

mit iu, vil lieber herre min. 

ich wil iwer geselle sin 

dort hin ze dem garten, 

dä wir äventiure warten. 

wird ich den garten sihtec an, 

den trite ich nider in den plän.’ 
Üz riten die birsere 

durch hovelichiu meere. 

daz eine was her Dietrich, 

von Berne ein fürste lobelich, 

daz ander was der snelle 

her Witege sin geselle. 

dö riten die zwene degene balt 

birsen ze Tirol für den walt. 

dö die zwene küene man 

kömen in den grüenen tan, 

dö riten si bi einer wile 

des waldes wol sil siben mile. 

dö kömen die helde küene 

üf einen anger grüene 

für einen rösengarten. 

mit guldinen borten, 

mit golde und mit gesteine 

het Laurin der kleine 

die rösen schöne behangen. 

in mohte niht belangen, 

swer in solte sehen an: 

der muoste al sin trüren län. 

vil wünne an dem garten lac: 

die rösen gäben süezen smac 

unde dar zuo liehten schin. 

des kömen si in gröze pin. 
Dö sprach von Berne er Dietrich 

daz wort gar gezogenlich: 

‘“Witege, lieber selle min, 

daz mac wol der garte sin 

dä von uns Hiltprant hät geseit. 
ich fürht, wir komen in arbeit, 

als verre ich mich kan verstän. 


des garten phliget ein biderbe man. 


die rösen gebent süezen smac: 
beide naht unde tac 

möht mich ir niht verdriezen, 
der uns iht hinne lieze.’ 

Dö sprach Witege der degen 
‘sin welle dan der tiuvel phlegen 
mit seltsenen sachen, 
ich muoz im minner machen 
der höchvart an dem garten. 
erbeizet von dem marke!’ 

Do erbeizten die helde küene 
nider üf die grüene. 

Witege der wigant 

sluoc die rösen abe zehant 

in dem rösengarten. 

die guldinen borten 

wurden getreten in den plän: 
daz gesteine muost sin schinen län. 
alsö wir ez haben geheeret: 

diu wunne wart dä zestoeret, 

swaz freuden an dem garten lac. 

die rösen liezen iren smac 

und dar zuo ir liehten schin: 

des kömen si in gröze pin. 

der vadem wart zebrochen: 

daz wart an in gerochen. 

si säzen nider in daz gras, 

ieglich sins leides vergaz. 
Sehet, dö kam dort her geriten 

ein getwerc mit swinden siten, 

daz was Laurin genant. 

ein sper fuort ez in siner hant, 

bewunden wol mit golde, 

als ez ein fürste solde. 

vorne an dem spere sin, 

dä swebete ein banier sidin, 

dar ane zwene winde 

sam si liefen swinde 

in einem wilden walde 

näch einem wilde balde. 

si stuonden als sie lebeten, 

dä si an dem banier swebeten. 

sin ros was ze der siten vech 

und in der groze als ein r&ch. 

dar üfe ein decke guldin 

gap in dem walde liehten schin 

von gesteine, als der liehte tac, 

der zoum der an dem rosse lac, 170 
der was rötguldin, 

als in der kleine Laurin 

häte in der linken hant, 

dä er die zwöne fürsten vant. 

der satel üf dem rosse sin, 175 
der was helfenbeinin; 

der satelboge gap liehten schin: 

dar an lac manec rubin. 

sine stegereife wären rich, 

dar inne stuont ez ritterlich. 180 
sin beingewant röt als ein bluot — 
dehein swert wart nie sö guot, 

daz ie sö wol getohte, 

daz dar üf geheften mohte. 

ein brünne was unmäzen guot: 185 
si was gehert in trachenbluot, 

von golde gap si liehten schin; 

kein swert moht nie sö guot sin, 

daz si möhte gewinnen: 

si was geworht mit sinnen. 190 
dar umbe lac ein gürtelin — 

daz mohte wol von zouber sin —, 

dä von hät ez zwelf manne kraft: 

des wart ez allez sigehaft. 

ez fuorte ein swert umb sinen lip, 195 
dä mite huop ez manegen strit, 

daz was einer spanne breit; 

isen stahel stein ez sneit. 

sin gehilze was guldin, 

der knopf gap ouch liehten schin: 200 
dar üz schein der jächant. 

daz swert was bezzer denne ein lant. 
sin wäpenroc was sidin, 

von gesteine gap er liehten schin, 

von maneger hande sachen 205 
mit zwein und sibenzec vachen. 

den fuorte ez zallen ziten 

in stürmen unde in striten. 

sin helm was rötguldin, 

dar ane lac manic rubin 210 
und dar zuo der karfunkel: 

diu naht wart nie sö tunkel, 

ez lühte als der liehte tac 

vom gesteine daz am helme lac. 

dar üfe ein kröne von golde 215 
sam si got selbe wünschen solde. 

üf der kröne obene 

sungen wol die vogele 

in allen den gebsren 

sam si lebende weren: 

mit listen wart ez erdäht 

und mit 'zouber dar bräht. 

ez fuorte ein goltvarwen schilt, 

der wart mit speren nie verzilt, 

dar an von golde ein l&bart 

sam er ouch wolte an die vart: 

alsö stuont er sam er lebete 

und näch anderm wilde strebete. 
Laurin kam für geriten, 

die fürsten heten sin gebiten. 

dö ez in kam sö nähen, 

daz siz beide ane sähen, 

dö sprach Witege der degen 

‘got müeze unsers heiles phlegen! 

Dietrich, lieber selle min, 

daz mac vil wol ein engel sin, 

sente Michahöl der wise, 

und ritet üz dem paradise.’ 

dö sprach der von Berne 

‘den engel sihe ich gerne: 

den helm soltu verbinden baz, 

ich fürhte, er trage uns beiden haz. 

und ist sin eigen dirre plän, 
sö hät ez guot reht dar an.’ 
Dö ez in kam sö nähen, 
si begunden ez enphähen. 
die fürsten höchgeborne 
gruozt ez üz grözem zorne: 
‘wer hät iuch tören geheizen 
her nider üf den plän erbeizen 
und iuwer gurren spannen 
üf minen grüenen anger, 
den ich hän geheien 
vor manegem teerschen leien 
und beschirmet vor manegem man? 
ir müezt mir sweriu phant län! 
wer hät iuch esele her gebeten, 
daz ir mir habet nider getreten 
die mine lieben rösen röt? 
des kumet ir in gröze nöt: 
ietweder gebe mir ein phant, 
den zeswen fuoz, die linken hant.’ 
Des antwurte im her Dietrich 
harte wol gezogenlich 
‘neinä, du vil kleiner man, 
du solt dinen zorn län! 
man sol niht fürsten phenden 

bi füezen und bi henden, 

die wol geben richen solt, 

beide silber unde golt. 

hin gegen des meien zit, 

sö got die sumerwunne git, 

sö kument uns ander rösen vil. 

für wär ich daz sprechen wil: 

man sol niht fürsten phenden 

bi füezen und bi henden. 

ich hän guotes alsö vil, 

daz ich dir phant niht geben wil.’ 
Daz getwerc was sprüche fri. 

“ch hän mör goldes dan din dri’, 

alsö sprach der kleine Laurin. 

‘waz fürsten müget ir gesin ? 

und sit ir zwöne edel man, 

ir habet unedellich getän. 

waz habet ir gerochen, 

daz ir habet zebrochen 

den minen rösengarten? 

und die guldinen borten 

habt ir getreten in den plän, 

und hän iu nie kein leit getän. 

het ich iu ie getän kein leit, 

ir soldet mir hän widerseit 

und hetet mich dar umbe bestän: 


daz were fürstelich getän.’ 

Dö sprach Wielandes sun, 
ein ritter biderbe unde frum 
‘daz hoert ir wol, her Dietrich, 
ir tuot ab niender dem gelich, 
daz ir sit ein künic lobesam, 
und lät sulch rede für ören gän. 
der kleine ist sö tumber site 
und redet uns sinen willen mite 
und sinen grözen übermuot: 
ob ez iuch, herre, diuhte guot, 
entriuwen bi den füezen 
ichz umb die want slüege.’ 

Dö sprach der Bernsre 
‘got ist ein wunderzere. 
ob got sin wunder hät getän 
und geleit an disen kleinen man? 
west ez an im niht manheit, 
ez enhete uns niht sö vil geseit 
als üppiger meere.’ 
sö sprach der Bernzre: 

‘für wär ich daz sprechen sol: 
in &ret ouch diu werlt wol, 


an dem gotes £re lit, 
4. Aufl. 2 

billiche zaller zit 

mit triuwen und mit £ren. 

nu volge miner lEre 

hie üf dirre grüene: 

wis küene und niht ze küene. 

swer wil sin ein biderbe man, 

der sol für ören läzen gän 

und tuo, als er niht here, 

swaz sin gemüete stoere, 

unz in diu rehte nöt göt an; 

so erzeige er danne, waz er kan, 

unde belibet äne schande 

in einem ieslichen lande.’ 
Witegen tete diu rede zorn, 


er sträfte den fürsten höchgeborn: 


‘swer giht, ir sit ein küener man, 
zwär der muoz liegen dar an, 
swer sprichet daz ir sit ein recke. 
nune törstet ir niht erschrecken 
eine müs, fürhtet ir daz kleine 
daz dort habet vor dem steine. 
dä getrüwet ir niht vor genesen, 
der unser einer möhte verwesen 
driu tüsent oder m£r: 

ich od ir weer im ein her. 

wande daz got wol weiz, 
ez ritet ein ros als ein geiz.’ 
alsö sprach der starke man: 
“ich törste sin tüsent bestän.’ 
Dö sprach der kleine Laurin 
‘her Witege, ir wellet übel sin, 
ir wellet gar der tiuvel wesen. 
mac aber ieman vor iu genesen 
und sit ir ein biderbe man, 
von örsten sult ir mich bestän. 
ich wil iu tragen sunderhaz. 
ir gürtet iuwerm rosse baz 
und, dunke ez iuch gefüege, 
iuwer fürgebüege. 

ez muoz ein just von uns geschehen, 


ez möhte ein keiser ane sehen.’ 
Witege der vil küene man 

erbeizte üf den grüenen plän. 

für wär sult ir wizzen daz: 

dö gurte er sinem rosse baz. 

ez dühte ouch in gefüege, 

er gurt sin fürgebüege. 


än stegereif in den satel er spranc: 


des seite im Laurin guoten danc. 


bi den selben stunden 
2% 

die helme si verbunden. 

gegen einander si dö stuben 

als zwöne valken die dä flugen, 

der eine gröz, der ander kleine, 

wan Laurin was kurzer beine. 

her Witege verveelte sin: 

dö traf in daz getwergelin, 

ez stach in nider in den kle. 

kein laster tete im nie sö we. 
Laurin der küene 

erbeizte üf die grüene. 

dö wolde ez nemen sweriu phant, 

den zesewen fuoz, die linken hant. 

und wer der Bernzre niht komen, 

ez wsren sw&riu phant genomen. 

des gewaltes den Bernsre verdröz. 

daz swert er über Witegen schöz: 

‘neinä, vil kleine Laurin, 

lä den helt geniezen min! 

jä ist er min geselle, 

daz wizze swer der welle, 

und ist mit mir üz komen. 

würden im solhiu phant genomen, 

des hiete ich iemer schande 

swä man ez in dem lande 

seite von dem Bernere! 
daz wzren mir hertiu meere.’ 

Dö sprach der kleine Laurin 395 
‘waz gibe ich umbe den namen din? 
du sagest mir ein mere 
von dem Berneere: 
dä von ich vil hän vernomen. 
mir ist liep daz du her bist komen: 400 
des muost du mir län sweriu phant, 
den zeswen fuoz, die linken hant. 
ich wil dich bringen inne 
miner krefte und miner sinne. 
du zebreche mir minen garten, 405 
mine rösen und die borten, 
die. trätet ir mir in den plän: 
des wil ich iuch engelten län. 
ich endunke iuch nie sö kleine, 
wer iuwer gemeine 410 
ein tüsent oder dri, 
der wolte ich gewaltic sin.’ 

Her Dietrich von der rede lie. 
ze sinem rosse er dö gie, 
än stegereif in den satel er spranc: 415 
des seite im Laurin guoten danc. 
daz getwerc wolde er stözen, 

daz sper begunde er vazzen 

ritterlichen in die hant: 

dö kam sin meister Hildebrant 

und der wüetunde Wolfhart, 

der sich an strite nie verspart, 

und von Stire er Dietleip: 

die brähte ez alle in arbeit. 
Hildebrant der wise man 

rief sinen herren an 

‘vil lieber Bernsere, 

nu hceerä disiu meere! 

vernimestu niht mine l£re, 

sö verliusestu din öre. 

ja erkennest du des twerges niht, 

din riten ist gein im enwiht, 

sold al diu werlt dir gestän, 

ez sticht dich nider an den plän; 

sö vliusestu din &re 

und getarst ouch nimmer möre, 

du vil tugenthafter man, 

an keines fürsten stat gestän. 

ich räte dir, ritter küene, 

erbeize nider üf die grüene: 

ze fuoze soltu ez bestän, 

niht baz ich dir geraten kan, 

und nim in dine sinne: 
du maht sin niht gewinnen 
durch sin vil guot gesmide 445 
mit keiner hande snide. 
helt, du solt tuon daz 
und versuoche dine sterke baz: 
slahez mit dem knopfe umb diu ören 
unde mache ez ze einem tören. 450 
dir enwelle got niht bi stän, 
86 gesigest du im an.’ 
Her Dietrich des niht enliez, 
er tete als in sin meister hiez, 
er erbeizte nider üf den plän. 455° 
dö sprach der grimmige man 
‘Laurin, dir si widerseit. 
nu rich an mir din herzenleit!’ 
dö sprach der kleine Laurin 
‘entriuwen, herre, daz sol sin.’ 460 
den schilt ez vazzen began, 
den Bernere lief ez an. 
ez sluoc im einen swinden slac, 
daz sin schilt üf der erden lac. 
her Dietrich zürnen began, 465 
Laurinen lief er vaste an. 
er sluoc üf sines schiltes rant, 

daz er im viel üz der hant. 
er moht mit sinen sinnen 
Laurines niht gewinnen. 
her Dietrich von Berne 

het ez betoubet gerne, 


als er von Hiltprant hete gehceret. 


er wolde ez haben beteeret: 

er sluoc den kleinen Laurin 

mit dem knopfe üf den helm sin, 
daz ez alsö lüte erklanc 

einer halben mile lanc 

von des helmes döne 

und der guldinen kröne. 

Laurin der kuonheit vergaz, 

ez enweste, wä ez was. 

ez greif in daz teschelin 

und nam ein tarnkeppelin, 

der vil kleine recke, 

daz er sich dä mite bedecke, 
daz sin der Berner niht ensach. 
des kom er in gröz ungemach. 
er sluoc im an den stunden 
manec tiefe verchwunden, 

daz dem getriuwen man 

daz bluot durch die brünne ran. 

Dö sprach der von Berne 
‘nu slüege ich dich gerne. 
ich enweiz, wä du bist hin komen 
oder wer dich mir hät genomen. 
du bist in kurzen stunden 
vor minen ougen verswunden.’ 
her Dietrich der wigant 
sluoc näch im in ein steinwant 
mit grözem zorne unde nit 
einer ellen tief unt wit. 
Laurin der kleine man 
lief aber hern Dietrichen an: 
dö sluoc ez nitliche 
üf den fürsten riche. 
her Dietrich sich wol verstuont, 
als die wisen alle tuont; 
des betwanc in gröziu nöt: 
sin swert er im ze schirme böt. 

Hildebrant der wise man 
rief aber sinen herren an: 
‘wirstu von dem twerge erslagen, 


ich kan dich nimmer mör verklagen. 


und wolde ez mit dir ringen, 
sö möht dir baz gelingen. 
helt, sö läz ez von dir niht, 

sö wirt im sin keppelin enwiht.’ 
dö sprach von Berne der küene man 
‘ksme ich ez mit ringen an, 520 
lihte gelunge mir baz.' 
dem twerge truoc er alrest haz. 
Laurin sich des schiere versan, 
daz der tugenthafte man 
ringens an im gerte: 525 
wie schiere ez in gewerte! 
sin swert warf ez üz der hant, 
hern Dietrichen ez underspranc, 
den selben risen ez gevie 
sö krefticlichen umb diu knie: 530 
si vielen beide in den kl£. 
Dietriche tete diu schande we. 
Dö sprach meister Hildebrant, 
von Garte ein wiser wigant 
‘Dietrich, lieber herre min, 535 
zebrich im daz gürtelin — 
dä von hät ez zwelf manne kraft —, 
sö maht du werden sigehaft.' 
ir ringen was michel unde gröz, 
daz sin den fürsten gar verdröz. 540 
her Dietrich was ein zornic man: 
man sach im von dem munde gän 

sam von der esse tuot daz fiuwer; 

alliu güete was im tiuwer. 

er greif im in daz gürtelin: 

üf huop er daz getwergelin, 

von Berne der vil werde, 

und stiez ez üf die erde, 

daz im sin gürtelin zebrach: 

des kom ez in gröz ungemach. 
Daz gürtelin fiel üf daz lant, 

üf zucte ez meister Hildebrant: 

zwelf manne sterke hete ez vlorn. 

hern Dietriche was vil zorn, 

er sluoc ez nider üf den plän. 

dö schrei daz twerc wünnesam, 

daz es alsö lüte erhal 

über berc und über tal, 

Laurin der vil kleine man 

rief hern Dietrichen an 

‘wurde du ie ein biderbe man, 

des soltu mich geniezen län! 

helt, nu friste mir min leben, 

ich wil mich dir für eigen geben, 

und wil dir wesen undertän, 

und dar zuo allez daz ich hän.’ 
Laurines bete was enwiht, 

der Berner hete der güete niht. 
er sluoc ez nider üf die grüene. 
daz erbarmte die helde küene. 
Laurin der kleine man 

rief dö Dietleiben an 

“hilf mir, werder Dietleip, 

von Stire ein ritter unverzeit! 
du solt mich des geniezen län, 
daz ich din rehte swester hän. 
nu hilf mir, degen höre, 

durch aller frouwen £&rel’ 

her Dietleip des niht enliez, 

ze hern Dietriche er dö lief: 
‘edeler herre Dietrich, 

von Berne ein fürste lobelich, 
gebet mir den kleinen Laurin, 
als liep iu alle ritter sin!’ 
Dietleibes bete was enwiht, 

der Berner hete der güete niht. 
Dietleip der junge man 

rief aber hern Dietrichen an: 
‘gebt mir den kleinen Laurin, 
als liep iu alle frouwen sin!’ 
dö sprach von Berne er Dietrich 
daz wort harte _zorneclich: 

‘din bete ist gegen mir enwiht: 
Laurins engibe ich dir niht. 
ez hät mir leides vil getän, 
des wil ich ez engelden län.’ 
‘neinä’, sprach: Dietleip der degen, 
“ir sult mir den zorn ergeben, 
vil edeler voget von Bernel 
sö wil ich iu dienen gerne 
und wil iu wesen undertän 
die wile ich daz leben hän.’ 
Dietleibes bete was verlorn, 
daz machte hern Dietriches zorn. 
‘niemannes ez geniezen kan, 
ez muoz im an daz leben gän, 
sold ich din dienest hän verlorn.’ 
des wart Dietleibe vil zorn. 

Her Dietleip des niht enliez, 
ze sinem rosse er dö lief. 
än stegreif in den satel er spranc, 
daz diu brünne an im erklanc. 
er was ein grimmiger man: 
daz ros ze beiden sporn er nam, 
dö reit er ritterliche 
ze hern Dietriche: 
‘noch gebet mir daz getwergelin, 

als liep iu mine hulde sin!’ 

her Dietrich niht ensprach. 

Dietleip daz an im wol sach, 

daz er zornic were 

der edele Bernere. 

er gevie den kleinen Laurin 

bi der liehten brünne sin, 

er fuorte in über die heide, 

ez were im liep od leide. 
Von Berne der vil küene man 

ruofte Hildebranden an 

‘heiz mir min ros ziehen! 

j& wil ez mir enphliehen, 

der mir gröz laster hät getän, 

und mich des niht ergetzen kan.’ 

sin ros zöch man üf den plän, 

dar üf saz der küene man. 

im was leit unde zorn, 

sin güete hete er verlorn. 

von zorne gan er wüeten: 

‘dich enwelle denne behüeten 

der tiuvel üz der helle, 

ich riche minen sellen.’ 


Her Dietrich über die heide rant. 


dö volgte im meister Hildebrant; 

Witege unde Wolfhart, 

die riten ouch an die vart. 

her Dietleip der was biderbe, 

er reit gein im her widere. 
Laurin den kleinen man 

het er verborgen in den tan. 
als er den Berngre ane sach, 
daz wort gezogenliche er sprach: 
‘noch gebet mir daz getwergelin, 
als liep iu alle tugende sin!’ 
Dietleibes bete was verlorn, 


daz machte hern Dietriches zorn. 


daz sper begunde er senken: 
Dietleip wold im niht wenken. 
sehet, die zw&ne edel man 
riten dö einander an. 

üf einander si dö stächen, 

diu sper si beide brächen. 

do erbeizten die helde küene 
nider üf die grüene. 

under die schilte si sich bugen, 


zwei scharpfiu swert si dö zugen. 


si liefen beide einander an, 
die zwene fürsten lobesam. 
si huoben den grezisten strit 

den man ie vor noch sit 

sach gestriten zwöne man, 

alse von in wart getän. 

von ir striten daz geschach, 

si kömen in gröz ungemach; 

in was üf einander zorn. 

si träten unz über die sporn 

in d’erde; ir slege wären gröz, 

daz ez durch die helme döz. 

man hörte ir beider swerte klanc 

einer halben mile lanc. 

Dietleip was ein grimmic man, 

er lief hern Dietrichen an, 

er sluoc den küenen wigant, 

daz im der schilt viel üz der hant. 

her Dietrich muoste entwichen 

vor dem degene riche; 

daz muoste er tuon durch nöt. 

daz swert er im ze schirme böt. 
Dö sprach meister Hildebrant 

‘nu dar, ir degene beide sant, 

ir loufet Dietleiben an! 

wir sulns niht langer striten län.’ 

Witege unde Wolfhart 

huoben sich beide an die vart; 

daz wären zwene starke man. 
si liefen Dietleiben an: 

wol werte sich der junge 
unz si in underdrungen. 

dä bi si niht enliezen, 

daz swert si im in stiezen. 
Hildebrant der wise man 
nam sinen herren hin dan. 
er enwolde in niht erläzen, 
er muost sin swert in stözen. 
Hildebrant der wise man 
macht einen fride dar an 
und der kleine Laurin 


muoste ouch in dem fride sin. 


dö kam ez üz den sorgen, 
da ez Dietleip hete verborgen. 
die zwene fürsten höchgeborn 
liezen beide iren zorn. 
Dietleip der degen unverzeit, 
näch sinem swäger er dö reit. 
si sähen in zornlichen an, 
dö er ihn brähte üf den plan. 
her Witege und her Dietrich, 
die wären im gar hazlich: 
Laurin. 4. Aufl. 

den zwein fürsten lobesam 
hete ez vil leide getän. 

Dö sprach Dietleip ze Laurin 
‘sagä, hästu die swester min? 
daz soltu mich wizzen län, 
sö wil ich dich ze swäger hän.’ 
dö sprach der kleine Laurin 
‘jä hän ich die swester din 
ögester morgen 
genomen unverborgen. 
wie selten ich ir vergaz 
die wile ich in den sorgen was, 
der vil lieben frouwen min! 
si ist ein edel künigin, 
alliu twerc sint ir undertän, 
für wär ich daz sprechen kan. 
wie si mir wart, daz sage ich dir, 
daz solt du gelouben mir. 

Stire ein burc ist genant, 
dä ich die reinen kiuschen vant, 
daz merke degen küene, 
under einer linden grüene. 
dar was si kurzwilen gegän 
mit maneger meide wol getän. 
dannoch huoten ir zwene man: 

mit listen ich si in ane gewan. 
dö kom ich hin zuo geriten 
gar näch ritterlichen siten, 

daz mich nieman ensach 


und mir ouch nieman zuo sprach. 


under die linden ich dä reit: 

dä vant ich die schoenen meit. 

si lühte üz den andern schöng, 
als für die sterne tuot der mäne. 
frou Künhilt ist si genant. 

ich vienc si bi der wizen hant, 
üf satzte ich ir min keppelin, 
für mich swanc ich daz megetin: 
ich fuort si mit gewalte dan, 
uns sach enweder wip noch man. 
ich fuort si mit mir in den berc, 
dä dienet ir manec getwerc 

und manec getwerginne 

mit golde und mit gimme. 

für wär ich daz sprechen wil: 
ich hän guotes alsö vil, 

mer dan alle künege hän: 

daz ist ir allez undertän.’ 

alsö sprach der kleine: 


‘mit golde und mit gesteine 
3* 

vergülte ich alliu lant: 

dannoch wolde ich haben phant, 

daz wizze sicherliche, 

für driu künicriche, 

daz ich niht hieze ein armman. 

daz ist ir allez undertän.’ 

alsö sprach dö Laurin: 

‘Künhilt diu swester din, 

diu ist noch ein reiniu meit.’ 

des fröute sich der degen gemeit. 
Dö sprach Dietleip der degen 

‘mir ist liep daz ich min leben 


hän gewäget durch den willen din. 


lä mich sehen die swester min! 
und ist diu rede ein wärheit, 
die du mir häst geseit, 
ich gan dir ir für alle man,’ 
‘diu wärheit wirt dir kunt getän’, 
sö sprach der kleine Laurin. 
‘nu wellen wir gesellen sin.’ 
Hildebrant der wise man 
nam den von Berne hin dan. 
er sprach ‘vil lieber herre min, 
ir sult Dietleibes selle sin: 
der ist gar ein starker man 

und wil iu mit triuwen bi gestän. 


er hilft iu wider mannegelich. 
ich räte iuz, ritter lobelich.’ 

des antwurte im her Dietrich 
harte wol gezogenlich. 

er sprach ‘vil lieber meister min, 
swaz du mir rstest, daz sol sin.’ 
Hildebrant gie dö zehant, 

dä er Dietleiben vant: 

‘nu hoerä, degen höre! 

du häst des iemer öre, 

daz wizze gar än argen list, 
swenne er din geselle ist, 

dem manic recke ist undertän. 
für wär ich daz sprechen kan.’ 
dö sprach Dietleip der degen 
‘des wil ich mich verwegen: 

ich hän diu m&re wol vernomen. 
lät er ze hulden komen 

minen swäger Laurin, 

sö wil ich sin geselle sin.’ 

dö sprach meister Hildebrant, 
von Garte ein wiser wigant 

‘daz habe üf die triuwe min: 
wir müezen alle gesellen sin.’ 

Her Dietleip und her Dietrich, 
wider allermannegelich 
si swuoren dö geselleschaft — 
si heten beide gröze kraft — 
und ouch der kleine Laurin 
muost in der selleschefte sin, 
alse er were lanc unt gröz. 
Dietleibes er dö genöz. 
wan Witegen was der selle leit: 
er vorhte, er kseme in arbeit. 
Dö sprach der kleine Laurin 
‘nu wir alle gesellen sin, 
sö wil ich uns machen undertän 
mit triuwen allez daz ich hän. 
kumet mit mir in den berc, 
sö dienet iu manec getwerc 
und manec getwerginne 
mit golde und mit gimme. 
ir hert dä kurzewile vil, 
gesanc unde seitenspil. 
daz si iu für wär geseit: 
ir sehet dä manic schönheit. 
für wär ich daz sprechen wil: 
ein jär ist ein kurzez zil. 
dar ane sult ir niht verzagen: 

ich enkanz iu halbez niht gesagen, 
daz merket äne valschen list, ‘ 
waz wünne in dem berge ist. 
die wil ich iu machen undertän, 845 
getürret ir iuch an mich län.’ 
Die vier fürsten lobesam 
nämen Hildebrant hin dan. 
si frägten den recken sän, 
ob si sich solten an ez län: 850 
‘daz muoz an dinem räte stän.’ 
des antwurte in der wise man 
‘weste ich, waz uns töhte, 
daz ich uns geräten möhte, 
daz tete ich alsö gerne. 855 
vil edeler vogt von Berne, 
und wolten wirz durch vorhte län, 
zewäre ez stüende uns übel an. 
des hete wir michel schande, 
swä man ez in dem lande 860 
seite für ein zageheit. 
daz wsre uns ein smächeit.’ 
des antwurte im her Dietrich 
mit zühten harte tugentlich 
‘der uns den lip hät gegeben, 865 
der mac wol fristen unser leben; 

an den sule wir uns län, 

wan er uns wol gehelfen kan. 

ich muoz die äventiure sehen, 

solde mir aber leit geschehen.’ 
Dö sprach Witege der degen 

‘nu müeze sin der tiuvel phlegen, 

daz ez uns mit liegen 

alle wil betriegen !’ 

der wüetunde Wolfhart 


sprach ‘wir suln billiche an die vart. 


wir müezen sehen die schönheit, 
dä von ez uns hät geseit.’ 
dö sprach meister Hildebrant 
‘nu heerä, kleiner wigant! 
wir weln uns an din triuwe lan: 
dä solt du steete beliben an.’ 
dö sprach der kleine Laurin 
‘die wile ich hän daz leben min, 
ich wil iu mit triuwen bi gestän: 
ir sult iuch genzliche an mich län.’ 
dö volgten si dem twerge 
gein einem holn berge. 
Witegen was diu reise leit, 
wan ez brähte si in arbeit. 

Als si den bere ane sähen, 

si wänden, er wre nähen: 
an dem andern morgen fruo 
kömen si alr&st derzuo. 

an dem selben morgen 
kömen si unverborgen 

für den berc lobesam 

üf einen wünniclichen plän 
under eine linde grüene; 

da erbeizten die helde küene. 
ir ros sluogen si üf den plan, 
der was sö rehte wünnesam. 
üf dem plän stuont bluotes vil, 
maneger leie swes man wil 
oder imer erdenken mac; 

die gäben alle süezen smac. 
swaz vogele stimme haben sol, 
des was der plän aller vol. 
daz was ein michel wunder: 
ieglicher sanc besunder — 
man hörte si wol singen, 

ir kel suoze erklingen —, 
daz ez undr einander hal 

üf dem anger über al. 
maneger hande tiere vil, 

diu triben mit einander spil: 

si wären heimeliche gezemet 


und üf den selben plän gewenet. 


für wär ich daz sprechen wil: 
der plän hete freuden vil; 
swer in solde sehen an, 
der muoste al sin trüren län. 
Dö sprach der Berngre 
‘zergangen ist min sweere. 
mich entriegen alle mine sinne, 
wir sin in dem pardise hinne.’ 
dö sprach Wolfhart zehant 
‘uns hät got her gesant, 
daz wir dä heime mugen jehen 
daz uns äventiure si geschehen. 
ich spriche daz für wär wol: 
der plän ist aller selden vol.’ 
dö sprach Hildebrant der degen 
‘ir sult iuwer sinne phlegen, 
daz gevellet mir vil wol: 
tac man zäbende loben sol.’ 
dö sprach Witege der degen 
‘woldet ir mins rätes phlegen 
und volgen mir aleine, 
ja betrüge uns nie der kleine. 

er ist der liste alsö vol, 
daz im nieman getrüwen sol.’ 

Dö sprach der kleine Laurin 
“r sult än alle sorge sin, 
mit fröuden hie üf disem plän: 
der ist sö rehte wünnesam. 
aber diu fröude ist gar ein wint 
wider die in dem berge sint. 
swenn wir an den luft wellen gän, 
sö trete wir her üf disen plän. 
ieglicher macht im einen kranz, 
dar näch trete wir einen tanz 
mit manegem röten mundelin. 
sö zieh wir alle wider in, 
swaz unser vor dem berge si. 
als wonet uns lust iemer bi.’ 
alsö sprach der kleine man: 
‘ich teile mit iu disen plän, 
ir herren und gesellen min, 
er sol unser aller sin.’ 
do gedähte im der Bernsre 
‘ein ende hät min sweere.’ 
des enwas ez weizgot niht: 
ir kurzewile wart enwiht. 

Dö zugen si mit einander dan, 

diu ros liezen si üf dem plän. 

dö fuorte Laurin daz getwerc 

mit im die fürsten in den berc. 

dö si kämen an daz türlin, 

dä stuonden zwelf juncfrouwelin, 

die wären schene und wol getän; 

si gruozten die recken sän. 

dö sie alle kämen hin in, 

zuo slöz man daz türlin: 

ir keiner moht sö wise sin, 

der weste, wä si koemen in, 

od dem sin siune iht tohte, 

daz er gesehen mohte. 

dö sprach Witege der starke man 

‘zwäre ich liuge niht dar an: 

und ware ich düze aleine, 

mich betrüge nimer der kleine. 

ir herren, daz ist niht gelogen: 

ich wene, wir sin alle betrogen.’ 
Dö sprach der kleine Laurin 

“ir sult än alle sorge sin: 

kein leit iu von mir geschiht, 

ich briche miner triuwe niht.’ 

dö sach man für die fürsten gän 

manegen ritter lobesam, 

die truogen an daz beste gewant 
daz man in allen landen vant; 
von golde gap ez liehten schin. 
her Dietrich und die sellen sin, 
die wurden wol enphangen. 

si sähen obe in hangen 
maneger hande kleinät; 

des hieten sie alles rät. 

allez daz diu werlt sol haben, 
des was der berc vol geladen. 


Laurin phlac schöne der hörschaft, 


von gesinde hete er gröze kraft. 
daz wizzet sicherliche: 

kein künec wart nie sö riche, 

si heten im strites gnuoc gegeben: 
näch kuonheit stuont ir aller leben. 
die werden recken unverzeit 
sähen manege schönheit. 

die benke wären guldin, 

von gesteine gäbens liehten schin; 
dar üf satzt man die geste. 

man tete in daz beste. 

man schancte in mete unde win, 
so er aller beste mohte sin. 

si sähen kurzewile vil, 

maneger leie hande spil. 

einhalp si sungen, 

anderhalp 'si sprungen, 

si versuochten heldes kraft. 

dar näch schuzzen si den schaft, 
dar näch wurfen si den stein: 
als gience daz spil über ein. 
hurdieren unde stechen, 

sper undr einander brechen, 

des wart vil vor in getän. 
manegen künsterichen man 

man hörte gigsere, 

harph&re und phifsere. 

dö sach man für die fürsten gän 
zwei getwerc wünnesam, 

zwene kurze videlsere; 

ir gewant was riche unt sweere. 
sie truogen videlen in der hant, 
die wären bezzer denne ein lant: 
si wären rötguldin, 

von gesteine gäbens liehten schin; 
die seiten gäben süezen klanc. 
den fürsten was diu wile unlanc, 
si hörten daz videlen gerne. 

dö sprach der voget von Berne 

‘diu kurzewile gevelt mir wol, 

dirre bere ist fröuden vol.’ 

dar näch sach man für gän 

zwene wol singende man, 

zwene guote sprechsere. 

hovelichiu mere 

si sungen vor den fürsten vil; 

daz was ir kurzwile unde ir spil. 

si huoben an sö süezez sanc, 

daz ez in dem berge erklanc. 

swer ez rehte mohte verstän, 

der muoste al sin trüren län. 
Dö kam Künhilt diu künigin 

mit maneger kurzen twergin, 

die wären schoene und wol getän 

und truogen richiu kleider an 

von phellel und von siden, 

dar an daz beste gesmide 

daz man von silber und von golde 

und von gesteine haben solde. 

daz stuont in allez schöne. 

ein. guldine kröne 

truoc üfe diu künigin; 

si enmöhte vergolten sin 

niht mit einem lande. 

dö wurden schöne enphangen 
die gesellen minnicliche 

von der küniginne riche: 
‘willekomen vil edeler Dietrich, 
von Berne ein fürste lobelich! 
mir ist liep daz ich dich sol sehen: 
ich her dir grözer tugende jehen 
und dar zuo grözer manheit — 
dä ist mir wunder von geseit —, 
die du äne schande 

häst allez her begangen: 

kein laster hästu nie getan. 

man sol dich loben für alle man.’ 
des dankete ir her Dietrich. 

ei enphienc die geste alle gelich 
sö si beste mohte 

und ez ir ören tohte. 

Dietleip si sunderliche enphie. 
mit armen si in umbevie, 

si halste in unde kusten 

und dructe in an ir bruste, 

si beslöz in mit den armen, 

daz ez in muoste erbarmen, 

dö im diu schoene meit 

sö sere daz ellende kleit. 

Er sprach ‘vil liebiu swester min, 
wiltu niht langer hinne sin 
in disem holen berge 
bi dem kleinen twerge, 
oder dich von im scheiden län? 1095 
dir wirt wol ein ander man.’ 
si sprach ‘vil lieber bruoder min, 
sö du selic müezest sin! 
ich enhän keinen bresten niht, 
als din ouge wol gesiht: 1100 
swes min herze eines gert, 
der bin ich viere gewert. 
min herze ist aller fröuden vol, 
swenn ich den berc an sehen sol 
und al die mine meide sint. . 1105 
dannoch ist min fröude blint, 
diz leben wart mir nie liep, 
wande ez ist ein undiet. 
ir werc diu tügen mir enwiht: 
si geloubent an got niht.’ 1110 
alsö sprach diu schoene meit: 
“ich wser gerner bi der kristenheit. 
ich bevilhe mich den triuwen din: 
swaz du mir retest daz sol sin.’ 


dö sprach Dietleip der küene man 1115 
Laurin. 4. Aufl. 4 

‘schoeniu swester wol getän, 

ich nime dich dem kleinen man, 

sold ez mir an daz leben gän.’ 
Laurin der kleine man 

die herren hiez ze tische gän. 

dö zugen si abe ir sarwät 

und leiten ane phelline wät 

mit golde und mit gesteine: 

alsö erte si der kleine. 

die spise man für truoc: 

man gap in alles des genuoc 

daz ir libe tohte, 

alse ez wol vermohte 

baz dan alle künege hör: 

dannoch hete ez alles mer. 

sine schüzzeln wären silberin; 

diu giezfaz gäben liehten schin 

mit golde und mit gesteine; 

sin tisch von helfenbeine, 

guldin an den slozzen, 

sam si wsern gegozzen. 

dö si dö gesäzen, 

getrunken unde gäzen 

und die tische wurden erhaben, 

beide singen unde sagen 

huop sich vor den fürsten vil, 

dar näch manic seitenspil, 

daz ez undr einander hal 

in dem berge über al. 

diu kurzwil huop sich wider an 

von manegem twerge wünnesam. 
Laurin gienc sä zehant, 

dä er froun Künhilten vant. 

er sprach ‘vil liebiu frouwe min, 

sö du iemer selic müezest sin! 

gip mir dinen getriuwen rät: 

min dine mir kumberliche stät. 

waz mir die recken hänt getän, 

daz wil ich dich wizzen län. 

si zebrächen mir minen garten, 

und die guldinen borten 

träten si mir in den plän, 

und häte in nie kein leit getän. 

daz he&te ich allez wol gerochen, 

wer mir min gürtel niht zebrochen. 

von hern Dietriches zorn 

hän ich al min &re vlorn. 

wolt sichz Dietleip niht nemen an, 

ez müeste in an daz leben gän.’ 


Dö sprach diu küniginne here 
4* 

‘daz überwundest nimmer mö£re. 
sich an, helt, din &re 
und volge miner l£rel! 
lege si sust ein pin an, 
daz si dich mit gemache län. 
du solt mir des din triuwe geben, 
daz du keime tuost an sin leben.’ 
daz gelobte ir daz getwergelin. 
mit gesteine ein guldin vingerlin 
stiez ez an sine zesewen hant: 
dö wart im gröziu kraft bekant, 
zwelf manne sterke ez gewan; 
daz was wunderlich getän. 
näch sime swäger ez dö sant. 
dö kam der degen sä zehant 
zuo im alsö dräte 
in eine kemenäte. 

Dö sprach der kleine Laurin 
‘vil lieber trütswäger min, 
nim dich niht dine gesellen an, 
sö teile ich mit dir swaz ich hän.’ 
dö sprach Dietleip der degen 
‘& wolde ich vliesen daz leben! 
swaz in geschiht, geschehe ouch mir. 
diner helfe ich wol enbir.’ 

dö sprach der kleine Laurin 

‘so muostu die wile hinne sin, 

unz du gewinnest andern muot 

und mine gäbe nimest verguot.’ 
Laurines liste wären gröz: 1195 

sinen swäger er verslöz 

in der kemenäte. 

dö ilte er vil_dräte, 

der vil kleine wigant, 

dä er die vier fürsten vant. 1200 

alsö wir ez hoeren sagen, 

trinken hiez er dar tragen, 

beide mete unde ouch win: 

twalm hiez er tuon dar in. 

dö si daz dö getrunken, 1205 

wie balde si üf die benke sunken! 

wie balde der kleine wigant 

in alliu vieriu zsamen bant! 

er warf si in einen karksre, 

da liten si inne gröze'swsere. 1210 

si wseren alle sament verlorn, 

wan hern Dietriches zorn. 
Nu lägen si gevangen — 

wie kämen si von dannen? 

daz enmac niemer ergän, 

der leser muoz ein trinken hän. 
Dö si gevie daz kleine twerc 

mit untriuweni in den berc, 

die herren sich versunnen 

daz si wärn gebunden. 

her Dietrich einen zorn gevie: 

ein dunst von sinem munde gie, 

der verbrante im siniu bant. 

dö löste er fuoz unde hant, 

dar näch ouch die gesellen sin 

gar üz einer grözen pin. 

do enwesten niht die ststen, 

wie si ir dingen teten, 

daz si gewunnen harnasch guot: 

das was vor in wol behuot 

und verslozzen in dem berge 

von den wilden twergen. 

dö lägen si mit sorgen 

unz an den vierden morgen. 
Frou Künehilt diu künigin 

verdacte in dem berge den schin: 

daz tete si durch die recken. 

das gesteine hiez si decken, 


daz man in dem berge niht ensach. 

si giengen an ir gemach. 

frou Künehilt gienc sä zehant, 

dä si Dietleiben vant 

in einer kemenäte: 

dar ilte si vil dräte. 

üf elöz si die tür: 

dö spranc Dietleip her für 

gar in grimmigem muote. 

dö sprach diu küniginne guote 

‘vil herzelieber bruoder min, 

sö du iemer sslic müezest sin! 

volgest du niht miner löre, 

du verliusest lip und £re.’ 

er sprach ‘'vil liebiu swester min, 

swaz du mir rstest, daz sol sin. 

nu sage mir Üf die triuwe din, 

wie gehaben sich die gesellen min? 

sint si lebende oder töt 

oder in deheiner hande nöt?’ 

si sprach ‘si sint gevangen, 

daz mich sin muoz belangen, 

tiefe in einem karksere: 

dä lident si inne gröze swere.’ 
Dö sprach der degen höchgemuot 

‘hiet ich wan minen harnasch guot 

und min swert in miner hant, 
ich löste sie sä zehant.’ 
si sprach ‘vil lieber bruoder min, 
daz du s&lic müezest sin! 
und werstu sterker dan din viere, 
sie erslüegen dich vil schiere, 
daz du in siges müesest jehen: 
wan du enmaht ir niht gesehen. 
nim hin ditze vingerlin, 
vil herzelieber bruoder min! 
daz soltu stözen an die hant, 
sö wirt dir äventiure bekant. 
für wär ich daz sprechen sol: 
du sihest diu twere alliu wol.’ 
si stiez ez ime an die hant, 
des fröute sich der wigant: 
sin herze wart fröuden vol, 
er sach diu twerc alliu wol. 
‘hiet ich min brünne und min swert, 
des engulte manic twerc. 
ez were wip oder man, 
ez müeste in an daz leben gän: 
ich lieze ir kein genesen niet; 
ez ist ein ungetriuwe diet.’ 

Si nam in bi der wizen hant, 

dö volgete ir der wigant. 1290 
si fuorte in alsö dräte 
in eine kemenäte, 
dä funden si ir aller harnasch guot, 
swie wol er was vor in behuot. 
von golde gap er liehten schin. 1295 
dö wäpente in diu künigin 
mit listen, den wigant. 
den helm si im üf daz houbet bant, 
daz swert gap si im in die hant — 
daz was bezzer denne ein lant — 1300 
und sinen goltvarwen schilt, 
dar an daz merwunder spilt 
in allen den gebsren 
sam ez lebende were. 
‘hoerä, lieber bruoder min: 1305 
hüete dich vor Laurin! 
ist daz er dir gesiget an, 
ez muoz uns an daz leben gän.’ 
dö sprach Dietleip der degen 
‘sin welle denne der tiuvel phlegen 1310 
üz der bittern helle, 
ich lese mine gesellen.’ 
Von der frouwen lobesam 


wart dö über in getän 

vil der guoten segene, 
ze helfe dem degene. 
si sprach ‘got müeze din phlegen, 
daz du behaltest din leben! 
nu schouwe, in daz gewelbe 
truoc man dine gesellen, 
in einen tiefen karkere; 
dä ligent si in grözer sweere.’ 
dö er die rede alsö vernam, 
ir aller harnasch er dö nam 
und dar zuo ir guotiu swert, 
diu wärn eins künicriches wert. 
er truoc si in daz gewelbe 
und warf si für die sellen, 
daz ez aleö lüte erhal 
in dem berge über al. 

Laurin der kleine man 
rief al die sinen an; 
im was leit unde zorn. 
ez blies lüte ein herhorn, 
daz ez in dem berge erhal: 
daz erhörten diu twere über al. 
dar näch gie ez an ein klingen 
von richen sarringen, 
die si leiten an ir lip 

sam si wolten an den strit. 1340 
alsö wir ez hän vernomen: 
wie schiere wärn diu twerc komen, 
driu tüsent oder mör 
für Laurin den künic hör! 
Dö sprach Laurin der degen 1345 
‘ir sult ir keinen läzen leben! 
ir geloube ist enwiht, 
wan si getrüwent uns niht.’ 
dar näch huop sich ein gedranc 
beide breit unde lanc, 1350 
vaste an daz gewelbe dan. 
dä sach man Dietleiben stän: 
sin herze was manheite vol, 
er sach diu twerc alliu wol. 
er hete eines recken sin, 1355 
er spranc under diu twerc hin. 
der selbe degen junge, 
diu getwerc üf in drungen. 
üf zöch er daz swert swinde, 
daz dä von giengen winde. 1360 
er sluoc ir Üzer mäzen vil: 
daz was im ein kintspil. 
dö Laurin daz ersach, 
daz im grözer schade geschach, 

do erzurnde der kleine man. 
er lief Dietleiben an: 
er sluoc im an den stunden 
alsö manic tiefe wunden, 
daz deme jungen man 
daz bluot durch die ringe ran. 

Dietleibes swert daz was guot, 
als ez der degen höchgemuot 
in strite hete vil getragen 
und durch herte helme geslagen. 
iedoch was ez dö enwiht, 
wan ez ensneit Laurines niht. 
für wär ich daz sprechen wil: 
der berc hete getwerge vil, 
diu sluogen üf den einen man. 
alrest er striten began. 
er sluoc hinder sich einen slac, 
dä von der twerge vil erlac. 
daz enhalf allez niht, 
sin striten was gar enwiht. 
dö drungen si den jungen man 
in daz gewelbe wider dan. 

Die wile was meister Hildebrant, 
von Garte ein wiser wigant, 
mit listen üz dem kerker komen 

unde hete mit im genomen 
sine gesellen schiere: 

dö wäpenten sich die viere. 
wan Dietleip der junge degen, 
diu getwere heten in daz leben 


äne schaden wol genomen, 


wer er niht fürz gewelbe komen. 


dö wolten si den jungen 

danne haben gedrungen: 

vaste werte sich der degen, 

des vlös manic twerc sin leben. 
die wile wäpenten sich sän 

die vier recken lobesam. 

Dö sprach der von Berne 
‘nune streit ich nie sö gerne! 
dirre berc ist strites vol, 
ich enweiz, wen ich slahen sol 
oder wem ich «ol gestän: 
nieman ich gesehen kan.’ 
dö sprach meister Hildebrant 
‘ez ist bezzer danne ein lant,. 
daz ich dir, herre, geben sol: 
ich gan dir der öre wol 
baz denne dem libe min. 
nim hin ditze gürtelin! 

daz soltu gürten umbe den lip, 1415 
sö sihestu an der selben zit 
diu getwerc in dem berge wol — 
für wär ich daz sprechen sol.’ 
er gap im den gürtel in die hant, 
umbe gurte in der wigant. 1420 
sin herze, daz wart fröuden vol: 
er sach diu twerc alliu wol, 
und Dietleiben den jungen man 
sach er in grözen neten stän: 
sin harnasch was von bluote röt; 1425 
sin swert er im ze schirme böt. 
Er sprach ‘vil lieben sellen min, 
ir sult under disem gewelbe sin! 
ir muget der vinde niht gesehen, 
dä von möhte iu leit geschehen. 1430 
für wär ich daz sprechen wil: 
ich sihe der twerge alsö vil, 
daz ich grezer her nie gesach. 
diu tuont Dietleibe ungemach, 
sin harnasch ist von bluote röt: 1485 
ich enhelfe im, er ist töt.’ 
dö sprach meister Hildebrant, 
von Garte ein wiser wigant 
‘Laurin hät ein vingerlin 

an der zeswen hant sin — 1440 

helt, vernim minen rät! — 

dä von ez die sterke hät. 

slach im den vinger üz der hant 

und brince mir in sä zehant!’ 

des antwurte im her Dietrich 1445 

harte wol gezogenlich 

‘meister, und mac daz geschehen, 

daz in min ougen gesehen, 

ich slahe im in üz der hant 

und bringe in dir sä zehant.’ 1450 
Dietrich für daz gewelbe spranc: 

dö giene üf in ein gröz gedranc 

von manegem twerge freissam. 

Laurin lief in zehant an: 

des fröute sich her Dietrich. 1455 

er machte ein wite umbe sich 

und sluoc diu getwerc hin dan; 

er enwolde ir keinen zuo län. 

als wir ez heren von in sagen — 

wunden wart vil geslagen 1460 

Dietriche durch die brünege; 

daz machte der twerge menege. 

mit listen ünd mit grimme 

moht er Laurines niht gewinnen. 

her Dietrich wart ein zornic man 
und lief in ernestlichen an. 

zuo der selben stunde 

man sach von sinem munde 
einen dunst gän, der was heiz, 
dä von Laurine der sweiz 

vaste durch die ringe ran. 

der vil starke küene man 

truoc dem getwerge haz. 

eins schirmslages er niht vergaz, 
den lörte in meister Hildebrant: 
er sluoc im den vinger üz der hant, 
dar ane ez hete daz vingerlin. 
do erschrac daz getwergelin. 

üf zucte in der wigant 

unde gap in Hildebrant. 

des herze wart fröuden vol: 

er sach diu twere alliu wol. 

Die wile was ein kleinez twerc 
her üz geloufen für den berc, 
dem was leit unde zorn. 
ez erschalte lüte ein horn. 
daz erhörten alsö balde 
fünf risen in dem walde. 


si sümten sich niht lange: 

mit stehelinen stangen 1490 
kömen si geloufen für den berc. 
dar näch frägten si daz twerc, 
daz ez in kunte diu meere. 
ez sprach ‘diu sint uns gar ze sw:ere, 
daz ichz niht halbez kan gesagen. 1495 
mime herrn ist sin gesinde erslagen, 
im: selben ist gesiget an. 
helfet dem fürsten lobesam!’ 

Die risen drungen in den berc, 
des fröute sich vil manic twerc. 1500 
diu dä vor mit sorgen 
hieten sich verborgen, 
diu sprungen alliu her wider 
und liefen zuo den risen sider; 
diu vor geflohen häten, 1505 
diu sluogen wider genöte. 
die risen wären freissam, 
si bestuonden die zwene man. 

Dö sprach meister Hildebrant 
“ich räte iu herren beide sant 1510 
daz ir under disem gewelbe sit. 
sich. hebet aber ein grözer strit: 
ich sihe fünf risen freissam, 


die welnt den twergen bi gestän. 
Laurin. 4. Aufl. 5 


Google 


66 


LAURIN 


si hänt unser sellen für genomen: 


den muoz ich ze helfe komen.’ 
den helm er üf daz houbet bant, 
für daz gewelbe er dö spranc, 
des fröut sich der von Berne, 

si sähen in vil gerne. 

die risen wären freissam; 

die sach man an die fürsten gan 
mit stehelinen stangen. 

die zwene muoste belangen: 
man hörte si üf die helde slän 
einen sturm freissam; 

waz der strit tohte, 

ir deweder gesehen mohte, 

Dö sprach Wielandes sun, 
ein ritter biderbe unde frum 
‘Wolfhart, lieber selle min, 
sul wir nu die boesten sin? 
wir verzagten nie an striten 
bi allen unsern ziten.’ 
der wüetunde Wolfhart 
sprach ‘wir sulen an die fart. 
dä wir den strit heeren gän, 
dä dring wir mit einander an 
und loufen mit slegen in; 

daz ist min rät und min sin.’ 
bi den selben stunden 

die helme si verbunden, 
ieglicher vazzete sinen schilt. 
sehet, dö kom frou Künhilt: 
‘ir sit zwöne biderbe man, 
wie wol ich daz geheeret hän! 


ich muoz iu grözer manheit jehen: 
ir muget der vinde niht gesehen 


und wellet sie doch bestän. 
des wil ich iuch geniezen län.’ 
frou Künehilt diu künigin 

gap ieglichem ein vingerlin: 
‘diu stözet an iuwer hant, 

sö wirt iu äventiure bekant. 
für-wär ich daz sprechen sol: 
ir sehet die vinde alle wol.’ 
si stiezen sie an die hant, 

dö wart in äventiure bekant; 
ir herze wart fröuden vol: 

si sähen diu twerc alliu wol. 
her Witege und der geselle sin 
nigen der edelen künigin. 

die zwene degene milte 


griffen zuo den schilten; 
5* 

si sprungen für in den bere: 1565 
des engalt manic twerc 

und ouch die risen freissam. 

dö die zwene küene man 

zuo dem strite sprungen, 

ir halsberge erklungen, 1570 
ir sprunge wären wite: 

in was gäch zem strite. 

Nagelrine und Mimminc, 

diu taten freislichiu dinc. 

mit der zweier swerte orten 1575 
diu getwerc si niht sparten: 

alliu güete was in tiuwer. 

rehte sam ein fiuwer 

sach man ez von ir swerten gän; 

si wunten ir vil manegen man 1580 
sunder ungevelle. 

dö die fünf gesellen 

zuo einander kämen, 

die risen si für nämen. 

si sluogen an den stunden 1585 
vil tiefe verchwunden, 

daz si in dem bluote 

unz über die sporn wuoten. 


die risen wern gerne gewesen von dan. 

ieglicher einen für nam: 
si enmohten mit ir sinnen 
den recken niht entrinnen. 
alsö wir ez hoeren sagen, 
die risen wurden erslagen, 
Laurin wart gevangen: 

dö was der strit ergangen. 

Dö Laurin daz twerc sach 
den schaden und daz ungemach, 
daz die degene nieman 
in dem berge wolten leben län, 
er viel für den Bernzre 
in alsö grözer swere: 

‘edeler fürste riche, 

tuo an mir tugentliche! 

ich minen lip und min leben 
üf dine genäde hän ergeben. 
niht läz erslahen daz volc gar, 
nim diner tugende an mir war! 
dar umbe müezen si alle sant 
dienen diner edelen hant. 
edeler fürste, wer den strit 
unde tuo daz bi der zit, 

€ daz der kleinen twerge her 
verderbe gar äne wer.’ 

Her Dietrich sprach mit zorne 1615 
‘du muost sin der verlorne. 
du und swaz dich geherret an, 
den muoz ez an daz leben gän. 
du häst din triuwe an mir zebrochen, 
daz belibet niht ungerochen.’ 1620 
Daz erhörte diu schene meit 
frou Künehilt, diu was bereit. 
si huop sich ze hant dan, 
dä si sach den Bernere stän: 
‘edeler herre Dietrich, 1625 
einer bete gewer mich, 
des bite ich dich vil sere 
dur aller frouwen £re. 
gib mir den kleinen Laurin 
und daz twercgesinde sin, 1630 
daz du in frist wellest geben 
unde in niht nemen daz leben.’ 
Des antwurte ir her Dietrich 
harte wol gezogenlich 
‘daz enmac niht wol gewesen, 1635 
daz wir diu twerc län genesen. 
umb die swere diu mir ist getän, 
dar umbe mae ez niht bestän.’ 
‘neinä, edeler fürste rich, 

tuo diner tugende an mir gelich! 1640 
lä mich niht ungewert hie mite 
und tuo noch swes ich dich bite! 
wan man vil tugende von dir seit, 
die läz ouch mir sin bereit.’ 
Dö sprach meister Hildebrant 1645 
‘ir sult des wol sin gemant, 
daz ir die juncfrouwen wert, 
swes si an iuch hät gegert; 
und lät den kleinen Laurin 
ze Berne iwern gevangen sin, 1650 
und läzet swern diu getwerge 
daz si iu dienen mit dem berge.’ 
Dö sprach Dietleip der degen 
‘ir sult iuwerre zühte phlegen 
und gewert die swester min!’ 1655 
dö sprach her Dietrich 'daz sol sin! 
juncfrouwe, ir sult sin gewert, 
des ir an mir habet gegert.’ 
er rief Witegen unde Wolfhart an 
“r sult von dem strite län 1660 
unde lät daz volc leben! 
ich hän in minen fride gegeben.’ 
Si liezen von dem strite: 
daz was an der zite. 

si gedähten umbe ein scheiden dan, 1665 
die fürsten edel und lobesam. 
si nämen Laurin mit in, 
dar zuo vil guoten gewin 
von golde und von gesteine, 
und wurden des eneine, 1670 
si enphulhen den holn bere 
an ein edelez getwerc, 
daz waz geheizen Sintram — 
ez waz ein künic lobesam, 
der hehste näch Laurine — 1675 
üf die triuwe sine. 
des swuor ez Dietriche einen eit, 
ez wolde im dienstes sin bereit. 
Dö fuoren si mit fröuden dan 
und diu junefrouwe wol getän. 1680 
si fuoren hin gen Berne. 
dä sach man si gerne 
und enphiene si güetliche, 
die edelen fürsten riche. 
dä heten si kurzwile vil 1685 
und maneger leie hande spil. 
Dietleip und diu swester sin, 
frou Künehilt diu künigin, 
vierzehen tage si dä beliben. 

mit fröuden si die zit vertriben. 
dö wolde Dietleip scheiden dan 
und diu juncfrouwe wol getän. 
si gerten. urloubes dä 

von herren Dietriche sä. 

frou Künehilt diu riche 

gerte an Dietriche, 

er solt si des geniezen län 

daz si durch in hete getän: 
‘wizz, edeler fürste, für wär, 

ir weeret alle töt gar 

gelegen än Laurines schaden. 
des bin ich mit riuwen überladen, 
wan er mir getriuwelichen tete 
und werte mich al miner bete. 
er macht mir allez undertän 
daz er üf der erden ie gewan. 
dä von, edeler fürste riche, 

bit ich dich tugentliche 

daz du mich wellest gewern, 
des ich an dir wil begern.’ 

dö sprach von Berne er Dietrich 
harte wol gezogenlich 
‘juncfrouwe, swes ir an mir gert, 
des sult ir genzlich sin gewert.’ 

‘sö muote ich, edeler fürste, an dich 1715 

— des solt du gewern mich! —: 

lä dir Laurin bevolhen sin 

üf triuwe und die genäde din. 

versuoch daz ez den touf enphä 

und tuo im güetlich dar nä 1720 

und brinc ez durch den willen min 

wider an di £re sin. 

wan du in des wol häst erzogen, 

daz er dich hät betrogen.’ 

des antwurte ir her Dietrich 1725 

mit zühten wol gezogenlich 

‘junefrowe, vil gerne tuon ich, 

des ir habet gegert an mich.’ 

dä mite si urloup von im nam 

als ir zühten wol gezam. 1730 
Dö gie si sä zehant, 

dä si Laurinen vant. 

si sprach ‘lieber herre min, 

gote solt du enpholhen sin! 

ich muoz mit minem bruoder varn, 1735 

des enmac ich niht bewarn.' 

dö sprach Laurin zehant 

‘ouw& daz du mir wurde bekant| 

hän ich min triuwe an dir verlorn, 

ouw& daz ich ie wart geborn! 
ich hete dich mir ze tröste erwelt, 
miner fröuden tage sint nu gezelt. 
allez daz ich ie gewan, 
möht ich daz mit gewalte hän, 
daz wolde ich dar umbe geben, 
sold ich dir bi sin gelegen.’ 
er schrei so bitterliche, 
daz diu küniginne riche 
dö sere weinen began. 
Dietleip ir bruoder si dö nam 
unde fuorte si von dan. 
er gab ir einen biderben man; 
dä bi hete si fröuden vil 
unz an ir lezzistez zil. 
Nu läz wir si mit fröuden zogen! 
wir suln von Laurine sagen, 
wie dem sin dinc ergie 
und sich sin leben ane vie. 
Hildebrant der sprach sän 
‘herre, umbe den kleinen man 
ir sult tuon als ein wise man; 
und grifetz wislichen an, 
daz man Laurin in huote habe 
und daz man ez niemanne sage, 

daz diu frou Künhilt hät gebeten: 1765 
daz sol man gar undertreten. 
man sol in halten wol behuot, 
unz man versuochet sinen muot, 
ob er ze kristen leben ste: 
daz sol man ersuochen &. 1770 
man sol in einem wisen man, 
Ilsunge dem werden sän 
enphelhen, daz er sin phlege 
und daz.er im den rät gebe, 
daz er kristen werde für wär: 1775 
sö gebe der fürste im hulde gar.’ 
Des volgete im der werde degen 
und hiez sin mit huote phlegen. 
er enphalch ez dem wisen man 
daz er vaste hebte an 1780 
und sagte im umbe kristen leben. 
dä wolte er sich niht in geben, 
unz im wart erboten sä 
vil smächeit von den knehten dä. 
vil gespotes leiten si in an 1785 
und triben üz im ir goukel sän. 
daz werte wol zwelif wochen, 
daz im vil spotes wart gesprochen. 
er gedähte in sinem muot 

‘unde wiere ez mir guot, 

sö solde ich kristen werden: 

ich sihe wol, üf der erden 

ist sin name gewaltic gar, 

und dienet im der engel schar, 

sö miniu göter gar blint 

und mir ouch ze nihte sint. 

der mac wol gewaltic sin, 

daz ist an mir worden schin. 

si enmohten mir gehelfen niht, 

ir helfe was gar enwiht: 

dö ich si rief in miner nöt, 

dö was ir helfe an mir töt. 

dar umb wil ich si varn län. 

ich wil mich an einen got verlän, 

der himele und erden gwaltic ist, 

den man dä nennet Jhesü Krist.’ 
Eins morgens, was ein suntac, 

daz liut noch släfende allez lac, 

ze Ilsunge er dö gie, 

die rede er alsus ane vie. 

er sprach ‘Ilsunc edeler degen, 

du solt mir dinen rät geben, 

wie ich kristen werde für wär 


und mir gebe der fürste hulde gar.’ 

dö sprach Ilsunc der degen 1815 
‘den rät wil ich dir geben, 
der dir wol mac guot sin 
gen gote und gen dem herren din. 
ich wil dir genzlich gewinnen 
urloup an allen dinen dingen.’ 1820 
Dö gienc Ilsune zehant, 
dä er sinen herren vant. 
er sagte im diu meere, 
waz im ze sinne were. 
des fröute sich her Dietrich. 1825 
er hiez in bringen für sich: 
‘nu sage mir die wärheit, 
wil du enphän die kristenheit? 
daz soltu vil güetlichen tuon 
äne allen valschen ruom. 1839 
sö gibet dir got ze löne 
die &wigen kröne.’ 
dö sprach der kleine Laurin 
‘herre, ich wil bereit sin, 
enphähen williclich den segen 1835 
den got der kristen hät gegeben.’ 
Dö sante er Dietrich zehant, 
dä man Hildebranden vant 


und ander sine dienestman: 


Google 


” .»«. . 
. 2. ie 
a Te BL 


LAURIN 

die kämen alle für gegän. 

dö sante man sä zehant, 

dä man sinen kapelän vant. 

er hiez in segenen den touf. 

dä wart ein grözer zuolouf 

von den gesinden allen dö: 

die wurden alle vil frö. 
Dietrich sprach dem gesinde zuo 
‘nu rätet, wie ich im tuo, 

wie wir im einen namen geben, 
der im wol zeme ze kristenleben.’ 
si sprächen alle ‘sines namen, 


des endarf er sich niht schamen: 


dä bi ist er wol erkant 

über al in dem lant.’ 

des volgete er in dä. 

er wart getoufet sä. 

her Dietrich wart dä sin tote, 
Ilsunc ez ouch gerne tete. 
Ilsunc der küene degen, 

der half im der kristen leben. 
dö ez dä den touf enphie, 
her Dietrich dö mit im gie 
in sinen palas wite. 

dä hiez er an der zite 

sine herren alle für in gän. 
er sprach ‘swes ich gedäht hän: 
ich wil hiute mime toten geben, 
daz er deste fröer müge leben. 
ich wil im swern einen eit 
ganzer friuntschaft unde sicherheit; 
lip und guot ich teilen wil 
mit im unz an sins endes zil. 
ouch muoz er mir her wider swern, 
er welle mich des selben wern.’ 
Laurin im üf die füeze neic, 
vor fröuden lange er stille sweic. 
her Dietrich zöch in von der erde. 
dö sprach Laurin der werde 
‘herre, ich wil lip unde leben 
allez üf iwer genäde geben.’ 
dö swuoren si die friuntschaft 
diu sit hete gröze kraft 
und niemer mör zebrochen wart 
unz an ir beider hinvart. 
man hiete in fürbaz (rlich, 
lert in den glouben gerlich, 
wie ez solte dienen gote: 
daz lernte ez än allen spot. 

